Izaline Calister
Izaline Francisca Juanita Calister (Kòrsou, 9 di mart 1969) ta un kantante i kompositor di kantika. El a biba na Kòrsou te edat di 18 aña. Awendia e ta biba na Groningen (Hulanda). Su músika ta kontené un meskla di elementonan karibense i djès. E ta kanta na Papiamentu.

Durante di su hubentut, Izaline Calister a kanta den e kornan Perlitas i Grupo Forsa. Na 1995 e tabata kantante di Deco Deco, un banda lokal na Korsou. Di e ora ei el a hasi paseo ku varios banda. Na aña 1998 el a funda The Izaline Calister Band. Su promé álbum, Soño di un muhé (2000), tabata hopi popular na Kòrsou. Despues na aña 2001 e ta bai ku e título di 'Reina di Tumba', komo e di dos ganadó femenino den historia di e Festival di Tumba di Kòrsou, despues di Elia Isenia. Su tumba tabata titulá: “Much'i otrobanda”.
Despues di nominashon na dos okashon Calister a ricibi na 2009 un "Edison" den kategoria musika mundial. Edison ta un premio musikal prestigioso di Hulanda.

Na 2018, riba Dia di Rey, el a wòrdu kondekorá komo "Kabayero" (ridder) den Orden di Oranje-Nassau.

Album 
 2000: Soño di un muhé
 2002: Mariposa
 2004: Krioyo
 2006: Kanta Hélele
 2009: Speransa
 2011: Di fiesta
 2012: Kandela
 2016: Rayo di Lus

Linknan eksterno
  - Portal ofisial di e artista

Referensia
 Paard van Troje, biografia

Hende
Kantante
Kòrsou